钦定古今图书集成/明伦汇编/氏族典/第242卷 > 张禹珪
## 钦定古今图书集成/明伦汇编/氏族典/第242卷 > 张禹珪

按《宋史张铎传》：“铎子熙载，熙载子禹珪，字天赐，粗知
书，有方略，幼事太宗，藩邸即位，补东西班承旨，改殿
直，以材勇擢居禁卫、殿前散祗候、都虞候。咸平初，授
内殿直都虞候，领恩州刺史。三年，出为滁州刺史，知
洺瀛、霸三州，徙岚州。景德初，授高阳关行营副都部
署，知石州，徙代兖州，又移澶州。颇勤政治，就拜洺州”
团练使，寻知广信军。天禧初，复为高阳关副都部署。
明年，召还，卒。